Ο **Ιμπραήμ Μπαλαμπάν** (γεν. το 1921 – 9 Ιουνίου 2019) ήταν Τούρκος ζωγράφος.

Νεανικά χρόνια και προσωπική ζωή
--------------------------------

Γεννήθηκε στο χωριό Σετσκιόι της περιφέρειας Οσμανγκάζι στην επαρχία της Προύσας. Οι γονείς του δεν του επέτρεψαν να συνεχίσει περαιτέρω την εκπαίδευσή του, αφού ολοκλήρωσε την τρίτη τάξη στο μοναδικό δημοτικό σχολείο του χωριού. Ο Μπαλαμπάν διαμαρτυρήθηκε για την απόφαση των γονέων του να διακόψουν την εκπαίδευσή του και αρνήθηκε να εργαστεί. Έτσι μέχρι την ηλικία των 15 ετών αφιερώθηκε στη συγγραφή και την ζωγραφική. 

Το 1937, στην ηλικία των 16 ετών, ο Μπαλαμπάν καταδικάστηκε σε έξι μήνες στη φυλακή της Προύσας και του επιβλήθηκε πρόστιμο για την καλλιέργεια κάνναβης, ένα έγκλημα που φέρεται ότι δεν διέπραξε. Έπειτα, η ποινή του αυξήθηκε σε τρία χρόνια φυλάκισης, επειδή δεν μπόρεσε να καταβάλει το πρόστιμο. Στη φυλακή εργάστηκε ως κουρέας για να κερδίσει χρήματα. 

Μετά την πρώτη του φυλάκιση, καταδικάστηκε για δεύτερη φορά με την κατηγορία της δολοφονίας ενός πρώην κρατούμενου και στάλθηκε αυτή τη φορά στη φυλακή του νησιού Ιμραλί, όπου παρέμεινε μέχρι το 1947. Στη συνέχεια μεταφέρθηκε πίσω στη φυλακή της Προύσας. Το 1950, ο Μπαλαμπάν αποφυλακίστηκε στο πλαίσιο μίας γενικής αμνηστίας. Μετά το τουρκικό πραξικόπημα του 1960, κατά τη διάρκεια της στρατιωτικής χούντας το 1961, φυλακίστηκε για έξι μήνες, αυτή τη φορά για τον πολιτικό χαρακτήρα των έργων του. 

Είχε δύο γιους και μία κόρη. Ο μεγαλύτερος γιος του, Χασάν Ναζίμ Μπαλαμπάν, είναι επίσης ζωγράφος.

Τις τελευταίες δύο εβδομάδες πριν το θάνατό του, νοσηλευόταν στο νοσοκομείο λόγω τραυματισμού, όπου και πέθανε λόγω κάποιων επιπλοκών που επέφεραν την πολλαπλή ανεπάρκεια οργάνων.

Καριέρα
-------

Κατά την παιδική του ηλικία, ο Μπαλαμπάν για τη δημιουργία χαρακτήρων στους πίνακές του χρησιμοποίησε τις μορφές του πατέρα και του παππού του στην αγροτική καθημερινότητα, αγρότες σε γάμους και πανηγύρια, παιδιά και βόδια. Αναπαράστησε τοπία με αγρούς, κήπους, καλλιέργειες και σκηνές της ζωής του χωριού.

Κατά τη διάρκεια της παραμονής του στην φυλακή της Προύσας συνάντησε τον Τούρκο ποιητή Ναζίμ Χικμέτ, ο οποίος εξέτιε δεκαετή ποινή φυλάκισης για το πολιτικό περιεχόμενο της ποίησής του. Ο Χικμέτ, ο οποίος συνήθιζε να ζωγραφίζει στην φυλακή, ανακάλυψε το ταλέντο του Μπαλαμπάν και του έδωσε όλα τα χρώματα και τα πινέλα, ενθαρρύνοντας τον να συνεχίσει τη ζωγραφική. Κατά τα έτη φυλάκισής του, επηρεάστηκε από τον Χικμέτ, ο οποίος ήταν 20 χρόνια μεγαλύτερος του, και τον οποίο αποκαλούσε «Ποιητή μπαμπά» (στα τούρκικα: Şair Baba). Βοήθησε αρκετά τον Μπαλαμπάν να διαμορφώσει τις δικές του ιδέες στους τομείς της φιλοσοφίας, της κοινωνιολογίας, της οικονομίας και της πολιτικής. Σε ένα γράμμα προς τον μυθιστοριογράφο Κεμάλ Ταχίρ, ο Χικμέτ έγραψε για τον θαυμασμό του προς τον Μπαλαμπάν, αποκαλώντας τον «ο αγρότης ζωγράφος μου» (στα τούρκικα: Köylü ressam). Διατήρησαν επαφή και μετά την αποφυλάκισή τους.

Μετά την αποφυλάκισή του το 1950, έμεινε δύο χρόνια στην Κωνσταντινούπολη, όπου άνοιξε την πρώτη του ατομική έκθεση το 1953. Είχε εκθέσει περισσότερα από 2.000 έργα του σε περισσότερες από 50 εκθέσεις μέχρι σήμερα. Ήταν επίσης συγγραφέας 11 βιβλίων.

Ήταν γνωστός για τα ρεαλιστικά μοτίβα. Ο ίδιος περιέγραφε τον εαυτό του ως εξής: 

> Είμαι ένας καλλιτέχνης που ζωγραφίζει σκηνές ανθρώπων της τουρκικής καθημερινής ζωής. Γιατί σκηνές με ανθρώπους; Επειδή πάντα παρατηρούσα τις ζωές και τον τρόπο ζωής των ανθρώπων και παρέμειναν οι παρατηρήσεις αυτές στη μνήμη μου, και στη συνέχεια μετέφερα τις παρατηρήσεις των αναμνήσεων μου στο χαρτί, σε συνθέσεις και, στη συνέχεια, σε καμβά. Φτιάχνω πίνακες με θέμα την Τουρκία για χρόνια από την έκφραση αυτών των παρατηρήσεων. Ξεκίνησα να το κάνω αυτό από το 1950.
> 
>

Βιβλία
------

* İbrahim Balaban (1962). *Balaban: babamı ben damda iken vurdular*. Yenilik Basımevi.
* Balaban (1968). *Şair baba ve damdakiler*. Cem Yayınevi.
* İbrahim Balaban (1969). *İzdüşümü*.
* *İbrahim Balaban: yaşamı, sanatı, anılar, yankılar*. Bilim Kitabevi. 1989.
* «İbrahim Balaban, Parmakkapı Sanat Galerisi». Parmakkapı Sanat Galerisi. 1993. .
* Ibrahim Balaban (2002). *Tekbıyık: öyküler*. Berlin.
* İbrahim Balaban (2003). *Nâzım Hikmet'le yedi yıl*. Berlin.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 135371450.
2. ↑  Εθνική Βιβλιοθήκη της Γαλλίας: «BnF catalogue général». (Γαλλικά) *general catalog of BnF*. Εθνική Βιβλιοθήκη της Γαλλίας. Παρίσι. Ανακτήθηκε στις 26  Μαρτίου 2017.
3. ↑  «Painter İbrahim Balaban dies aged 98». 10 Ιουνίου 2019.
4. 1 2 3 4  «Ünlü ressam Balaban'ın sergisi» (στα Turkish). *NTV MSNBC*. 2008-03-02.. Ανακτήθηκε στις 2014-05-02.
5. 1 2 3 4 5 6 7  Genç, Türkan (8 Απριλίου 2012). «Bursa: Tarihin İçinde Zamanın Ötesinde - Şair Baba Nazım'ın Köylü Ressamı: İbrahim Babaan» (στα Turkish). Time Out Bursa. Ανακτήθηκε στις 2 Μαΐου 2014. CS1 maint: Μη αναγνωρίσιμη γλώσσα (link)
6. 1 2 3  «İbrahim Balaban celebrates six decades of art in latest exhibition». *Today's Zaman*. 2011-01-13. Αρχειοθετήθηκε από το πρωτότυπο στις 2014-05-03.. Ανακτήθηκε στις 2014-05-02.
7. ↑  «Painter İbrahim Balaban dies aged 98». 10 Ιουνίου 2019. .
8. 1 2  Anatolia News Agency (2012-01-17). «Artist dedicates exhibit to his friend, poet Nazım Hikmet». *Hürriyet Daily News*.. Ανακτήθηκε στις 2014-05-06.

Εξωτερικοί σύνδεσμοι
--------------------

* Past Auction Results για τον Ibrahim Balaban στο artnet.com

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 52489111
* LCCN: n91008684
* ISNI: 0000 0000 5512 5792
* GND: 11896948X
* BNF: cb135371450 (data)
* RKD: 482819

 |

 |